Jussi Ollila

Jussi Ollila (s. 1974) on helsinkiläinen näyttelijä ja muusikko. Hänet tunnetaan Valtin roolista lastenohjelmassa Maltti ja Valtti. Hän on kirjoittanut Maltti ja Valtti -kirjoja Jerry Mikkelisen kanssa.  Lisäksi hän on tehnyt lastenteatteria ja improvisaatioteatteria.

Jussi Ollila säveltää Maltin ja Valtin esittämiä lauluja. Hän on myös sanoittanut osan kappaleista.

Jussi Ollila on Keinuva Lahna -yhtyeen perustajajäsen ja kitaristi. Hän on säveltänyt suuren osan yhtyeen kappaleista. Hän on myös tehnyt teatterimusiikkia säveltäjänä ja sovittajana. Hän soittaa myös yhtyeessä TomuTomu.

Hän on myös Tarinataikurit-teatteriryhmän perustaja, näyttelijä ja tuottaja.

Lähteet 

Vuonna 1974 syntyneet
Suomalaiset televisionäyttelijät
Suomalaiset teatterinäyttelijät
Suomalaiset säveltäjät
Elävät henkilöt
Suomalaiset muusikot